**ระเบียบการแข่งขันว่ายน้ำ**

**การแข่งขันกีฬา ว่ายน้ำ ชิงชนะเลิศจังหวัดชลบุรี ประจำปี 2562**

**-------------**

**1.คณะกรรมการจัดการแข่งขัน**

การกีฬาแห่งประเทศไทย จังหวัดชลบุรี

สมาคมกีฬาแห่งจังหวัดชลบุรี

ชมรมว่ายน้ำสถาบันพลศึกษา วิทยาเขตชลบุรี

**2. ข้อบังคับและกติกาการแข่งขัน**

2.1 ให้ใช้ข้อบังคับคณะกรรมการการจัดการแข่งขันกีฬาว่ายน้ำ ชิงชนะเลิศจังหวัดชลบุรี

2.2 ใช้กติกาการแข่งขันกีฬาว่ายน้ำของสหพันธ์ว่ายน้ำระหว่างประเทศ (FINA) ปี ค.ศ. 2013 – 2017 ( ฉบับภาษาไทย) ลำดับของทีมต่อไป สำหรับทีมที่จะต้องจับสลาก หากไม่มีผู้แทนที่ได้รับมอบหมายมาทำการจับสลาก ให้คณะกรรมการฯหรือเจ้าหน้าที่มีสิทธิที่จะเชิญบุคคลใดมาทำการจับสลากแทนได้และทีมนั้น ๆ จะต้องยอมรับผลการจับสลากนั้น

**3. คุณสมบัติของนักกีฬาที่เข้าร่วมการแข่งขัน**

3.1 เป็นนักกีฬาที่มีชื่อในทะเบียนบ้าน สถานศึกษา หรือที่ทำงานอยู่ภายในจังหวัดชลบุรี

3.2 ไม่เป็นนักกีฬาที่อยู่ในระหว่างการถูกลงโทษเกี่ยวกับสารต้องห้ามหรือถูกลงโทษทางเทคนิค

3.3 นักกีฬาที่สมัครเข้าร่วมการแข่งขันให้สมัครเข้าแข่งขันในนามของสถานศึกษา หรือ ชมรมกีฬา/

สโมสรกีฬา โดยนักกีฬาต้องมีใบรับรองจากหัวหน้าสถานศึกษา หรือชมรมกีฬา / สโมสรกีฬานั้น ๆ

**4. วันแข่งขันและสถานที่แข่งขัน**

4.1 แข่งขันระหว่างวันที่ 15-16 มิถุนายน 2562 (อาจเปลี่ยนแปลงได้ตามความเหมาะสม)

4.2 แข่งขัน ณ สระว่ายน้ำสถาบันการพลศึกษา วิทยาเขตชลบุรี

**5. การสมัครเข้าร่วมการแข่งขัน**

5.1 ให้ทีมที่สมัครเข้าร่วมการแข่งขันยื่นใบสมัครตามแบบที่คณะกรรมการจัดการขันกำหนด

5.2 ทีมใดส่งรายชื่อนักกีฬานักกีฬาและเจ้าหน้าที่ ไปให้คณะกรรมการจัดการแข่งขันไม่ทันภายในเวลาที่กำหนดให้ทีมนั้น หมดสิทธิ์เข้าร่วมการแข่งขันในครั้งนั้น

5.3 บัญชีรายชื่อนักกีฬาที่จัดส่งให้คณะกรรมการจัดการแข่งขันแล้วจะเปลี่ยนแปลง แก้ไข เพิ่มเติมหรือสับเปลี่ยนตัวบุคคลไม่ได้ เว้นแต่เป็นการแก้ไขข้อผิดพลาดเนื่องจากการพิมพ์หรือเขียนผิดเท่านั้น

5.4 แต่ละรายการที่มีผู้สมัครไม่ถึง 3 คน หรือ 2 ทีม จะไม่ทำการแข่งขัน

**6. การจัดการแข่งขัน**

6.1 การแบ่งรุ่นอายุการแข่งขัน

(1) รุ่นอายุไม่เกิน 10 ปี ชาย – หญิง

(2) รุ่นอายุ 11-12 ปี ชาย – หญิง

(3) รุ่นอายุไม่เกิน 13 ปี ชาย – หญิง

(4) รุ่นอายุ 14-15 ปี ชาย – หญิง

(5) รุ่นอายุ 16-18 ปี ชาย – หญิง

6.2 ประเภทการแข่งขัน

(1) ฟรีสไตล์ 50 เมตร ชาย-หญิง รุ่นอายุไม่เกิน 10 ปี และ รุ่นอายุ 11-12 ปี

(2) ฟรีสไตล์ 100 เมตร ชาย-หญิง รุ่นอายุไม่เกิน 13 ปี, รุ่นอายุ 14-15 ปี และ รุ่นอายุ

16-18 ปี

(3) กบ 50 เมตร ชาย-หญิง รุ่นอายุไม่เกิน 10 ปี และ รุ่นอายุ 11-12 ปี

(4) กบ 100 เมตร ชาย-หญิง รุ่นอายุไม่เกิน 13 ปี, รุ่นอายุ 14-15 ปี และ รุ่นอายุ

16-18 ปี

(5) กรรเชียง 50 ชาย-หญิง รุ่นอายุไม่เกิน 10 ปี และ รุ่นอายุ 11-12 ปี

(6) กรรเชียง 100 เมตร รุ่นอายุไม่เกิน 13 ปี, รุ่นอายุ 14-15 ปี และ รุ่นอายุ

16-18 ปี

(7) ผีเสื้อ 50 เมตร ชาย-หญิง รุ่นอายุไม่เกิน 10 ปี และ รุ่นอายุ 11-12 ปี

(8) ผีเสื้อ 100 เมตร ชาย-หญิง รุ่นอายุไม่เกิน 13 ปี, รุ่นอายุ 14-15 ปี และ รุ่นอายุ

16-18 ปี

(9) เดี่ยวผสม 200 เมตร ชาย-หญิง รุ่นอายุไม่เกิน 10 ปี, รุ่นอายุ 11-12 ปี, รุ่นอายุไม่เกิน

13 ปี, รุ่นอายุ 14-15 ปี และ รุ่นอายุ 16-18 ปี

6.3 การจัดลู่ตามแบบกติกาการแข่งขันของสหพันธ์ว่ายน้ำระหว่างประเทศ (FINA)

6.4 การสละสิทธิ ให้ผู้จัดการทีมทำหนังสือแจ้งต่อประธานฝ่ายจัดการแข่งขันว่ายน้ำในวันประชุมผู้จัดการทีมเท่านั้น หากแจ้งสละสิทธิ์หลังจากการประชุมผู้จัดการทีมนักกีฬาจะถูกตัดสิทธิในการแข่งขันของรายการที่เหลือในวันนั้น

6.5 การแข่งขันไม่มีรอบคัดเลือก ถือเวลาดีที่สุดตัดสินผลการแข่งขันตามลำดับด้วยเครื่องจับเวลาอัตโนมัติ

6.6 การแต่งกายของนักกีฬา ให้ปฏิบัติตามระเบียบของสหพันธ์ว่ายน้ำระหว่างประเทศ (FINA)

6.7 มารยาทของนักกีฬาหรือเจ้าหน้าที่

6.7.1 เจ้าหน้าที่หรือผู้ฝึกสอนผู้ใดละเมิดข้อบังคับ ถือว่าผู้นั้นกระทำการขัดต่อเจตนารมณ์

ของการส่งเสริมกีฬา ให้คณะกรรมการจัดการแข่งขัน เป็นผู้พิจารณาตัดสิทธิ์ ผู้ที่ละเมิดข้อบังคับฯ ออกจากการแข่งขันครั้งนั้น

6.7.2 กรณีนักกีฬาขาดคุณสมบัติตามข้อ 3 และข้อ 4 อยู่ในทีมของผู้จัดการหรือผู้ฝึกสอน

กีฬาให้ประธานกรรมการจัดการแข่งขัน พิจารณาตัดสิทธิผู้นั้นออกจากการแข่งขันครั้งนั้น

6.7.3 การแข่งขันที่มีนักกีฬาหรือเจ้าหน้าที่ละเมิดข้อบังคับ ให้ถือว่ารางวัลหรือตำแหน่งนั้น

เป็นโมฆะ พร้อมให้เลื่อนลำดับนักกีฬาตำแหน่งถัดไปเข้าแทน

6.7.4 เจ้าหน้าที่หรือนักกีฬาผู้ใดไม่ปฏิบัติตามข้อบังคับประพฤติตนไม่เหมาะสมไม่ว่ากรณี

ใด ๆ ทั้งภายในหรือภายนอกสนามแข่งขันให้คณะกรรมการจัดการแข่งขันพิจารณาดำเนินการตัดสิทธิผู้นั้นออกจากการแข่งขันครั้งนั้น

6.7.5 ผู้จัดการทีม หรือผู้ฝึกสอน ไม่ข้าร่วมประชุมผู้จัดการทีมให้คณะกรรมการจัดการ

แข่งขันพิจารณาดำเนินการตัดสิทธิผู้นั้นออกจากการแข่งขัน

**7. การประท้วง**

7.1 การประท้วงทางคุณสมบัติ ให้ผู้จัดการทีมเป็นผู้ยื่นประท้วงเป็นลายลักษณ์อักษรพร้อมเอกสาร

ต่อประธานกรรมการพิจารณาการประท้วงทางคุณสมบัตินักกีฬา พร้อมวางเงินประกันการประท้วง เป็นเงิน

จำนวน 2,000.- บาท (สองพันบาทถ้วน)

7.2 การประท้วงทางเทคนิค ผู้จัดการทีมหรือผู้ฝึกสอน/โค้ชที่ประท้วงต้องกรอกแบบฟอร์มพร้อมหลักฐานและเงินประกันการประท้วง จำนวน 500.- บาท (ห้าร้อยบาทถ้วน) ยื่นต่อประธานฝ่ายจัดการแข่งขันกีฬาว่ายน้ำ ภายใน 30 นาที หลังจากรายการแข่งขันนั้นสิ้นสุดลง

7.3 เงินประกันการประท้วงจะคืนให้ เมื่อการประท้วงเป็นผล

**8. รางวัลการแข่งขัน**

8.1 รางวัลชนะเลิศ ได้เหรียญทอง และเกียรติบัตร

8.2 รางวัลรองชนะเลิศอันดับ 1 ได้เหรียญเงิน และเกียรติบัตร

8.3 รางวัลรองชนะเลิศอันดับ 2 ได้เหรียญทองแดง และเกียรติบัตร

**9. อุบัติเหตุอันเกิดจากการแข่งขัน**

คณะกรรมการจัดการแข่งขัน ขอสงวนสิทธิ์ความรับผิดชอบตามหลักสากล โดยจัดเตรียมพยาบาลขั้นต้นไว้ให้เท่านั้น

**-------------**

**4**